Trigonometrî

La trigonometrî (dal grîg trigonon = trî cantón e metro = misuraziån) l'è 'na pèrt d'la matemâtica ch'la dscårr ed cantón, trianguel e funzión trigonometrichi, cme al seno (abreviè sin), al coseno (abreviè cos) e tanzänt (abreviè tan), L'è cunpagna a la geometrî, anch's ai é quel d'on ch'al dîs ch'al n è po brîsa acsé vair. Par quèl d'on la trigonometrî l'è såul 'na pèrt d'la geometrî. 

 Definizión 
destra|thumbnail|Un trianguel drétt nurmèl.
La trigonometrî la drova 'na quantitè granda ed parôl spezéffichi par descrîver däl pèrt d'un trianguel. Äl definizión pió cgnossó én: 
 Trianguel drétt - Un trianguel drètt l'è un trianguel ch'l à un anguel ch'lè cunpagna a 90 grèd. I valûr trigonometric i pôlen èser druvè såul int'i trianguel drétt. 
 Ipotenûsa - L'ipotenûsa d'un trianguel l'è la pèrt pió longa, qualla davänti al cantån drétt. Pr' esänpi pr'al trianguel a man drétta l'ipotenûsa l'è al lè c.
 Oppûst d'un cantån - Al lè davänti a un cantån l'è al lè ch'al n incontra brîsa la vatta dal cantån. Pr' esänpi al lè a l'è al cantån da cl'ètra pèrt pr'al cantån A int'al trianguel a man drétta. 
 Adiazänt d'un cantån - Al lè adiazänt d'un cantån l'è al lè ch'l incontra la vatta dal cantån mo brîsa l'ipotenûsa. Pr'esänpi al lè b l'è adiazänt al cantån A int'al trianguel a man drétta.

Categoria:MATEMATICA